MEK Egyesület
1827 Budapest, Budavári Palota F épület
Tel: 1-224-3741
E-mail: info@mek.oszk.hu
URL: http://mek.oszk.hu/egyesulet

M E G H Í V Ó
a MEK Egyesület 2012. évi közgyűlésére
Időpont: 2012. május 31. 10.30 h
Helyszín: Országos Széchényi Könyvtár,
Budapest, Budavári Palota F. épület 
VIII. emeleti társalgó 
A MEK Egyesület ezúton hívja meg tagjait és minden érdeklődőt a MEK Egyesület 2012. évi közgyűlésére.
Kérjük, hogy az intézményi tagok képviselői akadályoztatásuk esetén legyenek szívesek lehetőség szerint helyettesről gondoskodni. Ebben az esetben a helyettesítő intézményi képviselőt alkalmilag írásban hatalmazzák fel az adott intézmény képviseletére.
Javasolt napirendi pontok:
1.	Elnöki megnyitó.
2.	A közgyűlésen elnöklő személy, a közgyűlési jegyzőkönyv vezetője és a jegyzőkönyvet hitelesítő két egyesületi tag megválasztása.
3.	A 2011. évi közhasznúsági beszámoló és a 2012. évi munkaterv előterjesztése.
4.	Beszámoló a tavalyi és idei pályázatokról.
5.	A Felügyelő Bizottság beszámolója.
6.	A jelentések vitája, indítványok, javaslatok.
7.	A közhasznúsági beszámoló és a munkaterv elfogadása szavazással.
8.	Kávészünet.
9.	Ismertetők a hangoskönyvek készítéséről. A pécsi Digitáliát Ambrus Attila, a nemzetközi Librivox projektet Majlinger Diána mutatja be.
10.	Az Alapszabály módosításával kapcsolatos elnöki előterjesztés.
11.	Kérdések az Alapszabály módosításával kapcsolatban.
12.	Az Alapszabály módosítás elfogadása szavazással.
13.	Elnöki zárszó.

Amennyiben a Közgyűlés határozatképtelen, úgy ismételt Közgyűlést tartunk 2012. május 31-én, 11.00 órakor változatlan helyszínen és változatlan napirendi pontokkal, amely a megjelentek létszámától függetlenül határozatképes.
Kérjük, küldje el aktuális e-mail címét az info@mek.oszk.hu címre, hogy aktualizálhassuk az egyesületi tagnyilvántartást és a levelezőlistát. Köszönjük!
Üdvözlettel…
Budapest, 2012. május 10.
Moldován István
MEK Egyesület
ügyvezető elnök